Tog het die oorlog die gedagte help posvat dat daar oor die perd as ’n “mens” gedink moes word eerder as net nóg ’n stuk militêre toerusting.
Daar het ’n affiniteit tussen soldate en hul perde ontstaan, en daar was selfs ’n tentatiewe analogie tussen die twee. Op dié manier het ’n veearts die Engelse perd met die stadsjapie-soldaat vergelyk – albei was immers nuwelinge in die Afrika-veld.